b'\n_START_ARTICLE_\nCeli\xc4\x8dna stena\n_START_PARAGRAPH_\nCeli\xc4\x8dna stena je specializirana celi\xc4\x8dna struktura iz kompleksnih polisaharidov na zunanji strani celi\xc4\x8dne membrane, ki daje celici obliko in za\xc5\xa1\xc4\x8dito; zna\xc4\x8dilna je za rastline in bakterije. Najdemo jo tudi pri glivah, algah in nekaterih arhejah. Poglavitna vloga celi\xc4\x8dne membrane je zoperstavljanje tlaku v celici, deluje pa tudi kot filter za vstopajo\xc4\x8de in izstopajo\xc4\x8de snovi._NEWLINE_Sestavine celi\xc4\x8dne stene se razlikujejo med vrstami; pri rastlinah in glivah se razlikujejo tudi med tipi celic in njihovimi razvojnimi stopnjami. Pri rastlinah je poglavitni gradnik celi\xc4\x8dne stene celuloza, polimerna spojina glukoze. Bakterijske celi\xc4\x8dne stene so zdrajene iz peptidoglikanov. Pri arhejah so sestavine razli\xc4\x8dne (glikoproteini, psevdopeptidoglikani, polisaharidi).'